Държавен вестник, бр. 31, 2014 г., стр. 69

БРОЙ  31	
Д Ъ Р Ж А В Е Н  В Е С Т Н И К 	
СТР.  69  
отказа пред ДКЕВР при условията и по реда 
на чл. 22 ЗЕ. 
Чл. 56. (1) Мрежовият оператор извършва 
проучване, изготвя и предоставя писмено 
становище за условията за присъединяване на 
лицето, подало искане за присъединяване по 
чл. 50, в срок до 30 дни за оператора на разпре­
делителната мрежа и до 60 дни за оператора 
на преносната мрежа от датата на постъпване 
на искането.
(2) В случаите по чл. 51, ал. 2 и 3 сроковете 
по ал. 1 текат съответно от датата на:
1. постигане на съгласие в случаите по 
чл. 51, ал. 4; 
2. влизане в сила на решението на ДКЕВР 
в случаите по чл. 51, ал. 5. 
(3) В случаите по чл. 52, ал. 6 сроковете 
започват да текат след отстранявяне на непъл­
нотите в документацията.
(4) В случаите по чл. 53, ал. 3 сроковете по 
ал. 1 за оператора на разпределителната мрежа 
започват да текат от датата на съгласуването на 
техническите условия от страна на оператора 
на преносна мрежа.
(5) Лицето, получило становището по ал. 1, 
може да обжалва предложените условия за 
присъединяване пред ДКЕВР при условията 
и по реда на чл. 22 ЗЕ. 
(6) Мрежовият оператор създава досие, в 
което се съхраняват всички документи по 
присъединяването на електрическата централа.
Чл. 57. (1) Издадените по реда на този 
раздел становища за условията и начина на 
присъединяване към електрическата мрежа 
са с валидност една година.
(2) В случай че лицето, подало искането за 
проучване, не подаде искане за изготвяне на 
предварителен договор за присъединяване на 
електрическата централа, придружен с всички 
изискуеми документи, посочени в тази наредба, 
в срока по предходната алинея, процедурата по 
присъединяване на централата се прекратява.
Раздел II
Ред за сключване на предварителен договор и 
на договор за присъединяване
Чл. 58. (1) Лицето, получило становище за 
присъединяване, подава до мрежовия оператор 
искане за изготвяне на предварителен договор 
за присъединяване на електрическата централа, 
към което прилага съответните документи, в 
случаите на промяна на заявените при пода­
ване на искането за проучване обстоятелства. 
(2) Мрежовият оператор изготвя и предлага 
проект на предварителен договор за присъеди­
няване на електрическата централа, включващ 
техническите изисквания по чл. 74, на лицето, 
подало искане по ал. 1, или на лицето по чл. 49 
в срок до 30 дни от датата на постъпване на ис­
кането за сключване на предварителен договор.
Чл. 59. (1) След одобряване на инвестици­
онния проект за обекта възложителят на елек­
трическата централа в случаите по чл. 49 и 50 
подава до мрежовия оператор писмено искане 
за сключване на договор за присъединяване, 
към което прилага:
1. удостоверение за актуално състояние на 
търговеца и единен идентификационен код по 
търговския регистър; 
2. нотариално заверено пълномощно на 
лицето, упълномощено да представлява въз­
ложителя;
3. документи, удостоверяващи правата на 
възложителя за изграждане или разширение 
на електрическата централа;
4. одобрен инвестиционен проект – на фаза 
технически проект – част архитектурна и част 
конструктивна, отнасящ се до монтирането на 
съоръженията за присъединяване и подхода 
към тях;
5. работни проекти – част електро на хар­
тиен носител;
6. разрешение за строеж за съоръженията 
за присъединяване. 
(2) Когато представените работни проекти 
отговарят по обхват и съдържание на опреде­
лените в предварителния договор технически 
условия на присъединяване и действащите 
нормативни документи, мрежовият оператор 
съгласува представените части от работните 
проекти в 30-дневен срок от тяхното пред­
ставяне.
(3) Когато представените работни проекти 
не отговарят по обхват и съдържание на опре­
делените в предварителния договор технически 
условия на присъединяване и действащите 
нормативни документи, мрежовият оператор 
връща работните проекти с констатираните 
забележки.
(4) След отстраняване на констатираните 
забележки заявителят внася отново проектите 
за съгласуване от мрежовия оператор, но не 
по-късно от 30 дни до изтичане на валидността 
на предварителния договор.
(5) След съгласуването на работните про­
екти мрежовият оператор подготвя договора 
и изпраща писмена покана до възложителя за 
сключването му в срок 60 дни от подаването 
на искането за сключване на договор за при­
съединяване.
(6) При необходимост от сключване на 
договор за присъединяване от оператора на 
разпределителната мрежа с оператора на 
преносната мрежа срокът за сключване на 
договора се удължава със срока за договаряне 
с преносното предприятие.
(7) В договора за присъединяване се по­
сочват:
1. мястото на присъединяване;
2. разположението и видът на съоръженията 
на територията на централата и свързаните с 
тях сервитутни зони;
3. границата на собственост на електриче­
ските съоръжения;